钦定古今图书集成/理学汇编/学行典/第199卷 > 孔金〈子良〉
## 钦定古今图书集成/理学汇编/学行典/第199卷 > 孔金〈子良〉

按《明外史孝义传》：“孔金，山阳人。父早亡，母谢氏遗腹
三月而生金。母为大贾杜言逼娶，投河死。金长，屡讼
于官，不胜言行贿欲毙金，金乃乞食走阙下，击登闻
鼓诉冤，不得达，还墓所，昼夜号泣。里人刘清等陈其
事于府，知府张守约异之，召闾族媒氏质实，坐言大
辟。未几，守约卒，夤缘获脱。金复号诉不休，被棰无完”
肤。已而抚按理旧牍，仍坐言大辟，迄死狱中。金子良
亦有孝行，父病，割股为羹以进，旋愈。比卒，庐墓哀毁。
万历四十三年，父子并得旌。